ครึ่งบ่ายไม้สั้น – บล.คันทรี่กรุ๊ป
ครึ่งบ่ายไม้สั้น - บล.คันทรี่กรุ๊ป
14 มิ.ย. 2559

สรุปตลาดภาคเช้า
ตลาดภาคเช้าปรับตัวเพิ่มขึ้น 6.94 จุด สวนทางกับตลาดรอบบ้านที่อ่อนตัวลงตามโมเมนตัมลบของราคาน้ำมันดิบ และความกังวล Brexit สำหรับกลุ่มที่โดดเด่นในภาคเช้าคือกลุ่มธนาคาร +0.82% กลุ่ม ICT +0.81% และ กลุ่มพลังงาน +0.73% ด้านปริมาณการซื้อขายอยู่ในระดับปานกลางที 1.9 หมื่นล้านบาท
แนวโน้ม ภาคบ่าย คาดดัชนีจะแกว่งตัวในกรอบแคบ เรามองตลาดจะได้รับอิทธิพลลบของตลาดรอบบ้านทำให้การรีบาวด์ในกลุ่มใหญ่จะยังจำกัด สำหรับความกังวลต่อประเด็นการทำประชามติ Brexit ในอาทิตย์หน้า จะยังรบกวน Sentiment การลงทุนในสินทรัพย์เสี่ยง การเก็งกำไรแนะนำกลุ่มรับเหมาก่อสร้าง โดยเรายังมองบวกต่อแนวโน้มอุตสาหกรรม จากงานภาครัฐที่จะทยอยประกาศ
 
วิเคราะห์ทางเทคนิค
HTECH  ราคาปิด 2.86 บาท แนวรับ 2.84 บาท  แนวต้าน 3.08 บาท แนว cut loss เมื่อราคาหุ้นใกล้หลุด 2.76 บาท
กราฟ HTECH ทรงคุณค่าด้วยการเคลื่อนไหวแบบ Up trend สมบูรณ์แบบ เนื่องจากผลประกอบการเติบโตดี ค่า PE ต่ำช่วงพยุงให้มีแรงรับต่อเนื่องเมื่อราคาหุ้นอ่อนตัวมาที่แนวรับ ในรอบนี้กำลังดีดตัวจากแนวรับขึ้นไปยังแนวต้านที่ 3.08 บาท มีสัญญาณซื้อชัดเจนมาก แนะนำซื้อ
เด็กแนว PJW เดี๋ยวนี้ใครพูดอะไรอย่าไปเชื่อง่ายๆ อย่างหุ้นสายการบินเนียะผู้บริหารพูดเองนะว่าไม่มี ไม่รู้ เรื่องกลุ่มทุนใหม่เข้ามาซื้อ เผลอแพร็พเดียว ข่าวที่ออกมาก่อนหน้านี้กลายเป็นเรื่องจริง ตรงเป๊ะ แม่นยังกะนอนคุยกันมา เพราะฉะนั้นการที่ผู้บริหารปันจะวัฒนา ออกมาบอกวันก่อนที่ราคาหุ้นแรงๆ ว่าไม่รู้ ไม่มี เรื่องที่ข่าวว่ากลุ่มทุนจีนจะเข้าถือหุ้น แบบนี้เด็กแนวไม่เชื่อน้ำยานะขอบอก ก็อาเฮียเคยให้ข่าวนิว่า กำลังศึกษาขยายธุรกิจที่อินโด และเวียตนาม
พร้อมเจรจาพันธมิตร เอ๊ะ ที่ปฏิเสธว่าไม่ใช่จีน ถ้างั้นคงต้องเปลี่ยนเป็นแขกอินโดกันแน่เลย เอาว่าราคาหุ้นไม่ลง แข็งแกร่ง โวลุ่มเข้ามีคนซื้อดักรอความหวัง ถ้ามันไม่มีอะไรหุ้นต้องร่วงยาว แต่นี่แรงรับมันสู้มือพิกล ที่แน่ๆ ผลประกอบการเติบโตเด่น ได้อานิสงส์เม็ดพลาสติกอ่อนตัว รถยนต์เริ่มฟื้น บรรจุภัณฑ์ ได้ตลาดเพิ่มเติม และจัดเป็นหุ้นค่า PE ต่ำกว่ากลุ่ม MAI อย่างมาก นักวิเคราะห์ให้เป้า 4.18 บาทมองกำไรในปีนี้โตทั้งปีเฉียด 50% เหลือๆ ที่ราคาจะวิ่งอีกยาวนะ ขอบอก
กราฟ PJW (month) เห็นโครงสร้างระยะยาวกันชัดๆ ว่า MACD เกิดสัญญาณซื้อครั้งที่ 2 เป็น Divergence โดยไม่สร้าง low ที่ต่ำกว่าเดิม ขณะที่ แท่งเทียนกำลังโค้งตัวเป็น U-curve มีแนวการม้วนขึ้นไปยัง 3.70 บาทในอนาคต แนะนำซื้อ